proxectonos/corpus_dominio_legal_administrativo_tmp huggingface dataset:
07/05/2021 | Administración LocalMunicipal
Arteixo
Persoal
Anuncio convocatoria de dúas prazas (persoal laboral temporal) capataces obras e servicios

O Concello de Arteixo por Resolución de Alcaldía número 1066/2021 de 30 de abril de 2021, inicia proceso de selección, polo procedemento de concurso, para cobertura temporal de dúas prazas de capataz de Obras e Servicios do Concello de Arteixo. As bases están a disposición dos/as interesados/as no taboleiro de anuncios da Casa Consistorial e, complementariamente, na web municipal. As instancias solicitando tomar parte no proceso selectivo, empezarán a contar, no prazo de 10 días hábiles, contados dende o día seguinte ao da publicación do anuncio de convocatoria no BOP da Coruña. Arteixo, 3 de maio de 2021 Asinado: Carlos Calvelo Martínez, Alcalde-Presidente
13/05/2021 | Administración LocalMunicipal
Fene
Secretaría
Corrección de erro na resolución da Alcaldía núm.185/2021 de aprobación de Bases de selección para a creación dunha lista de aspirantes a funcionario/a interino/a de prazas de arquitecto/a técnico/a

Mediante Resolución da Alcaldía núm.185/2021, do 12.02.2021, convocouse o proceso selectivo para a creación dunha lista de aspirantes a funcionario/a interino/a de prazas de arquitecto/a técnico/a, Grupo: A; Subgrupo: A2; Escala: Administración Especial; subescala: Técnica, mediante o sistema de concurso-oposición libre. No BOP da Coruña núm.33, do 19.02.2021, publicáronse as bases de selección e a convocatoria. Logo de advertir un erro material na base sétima, apartado b), debido á inclusión dun parágrafo que non corresponde a este proceso selectivo, e visto o disposto no artigo 109.2 da Lei 39/2015, do procedemento administrativo común das administracións públicas, por Resolución da alcaldía núm.537/2021, do 07.05.2021, acordouse o que segue: “PRIMEIRO.- Corrixir o erro material advertido na Resolución da alcaldía núm.185/2021, do 12.02.2021, de xeito que na base sétima, apartado b), parágrafo segundo: “ - Por acreditar formación académica cuxo contido estea directamente relacionado coas funcións propias da praza. Unicamente serán valorados aqueles méritos formativos realizados por centros homologados, colexios profesionais, sindicatos, Administracións Públicas e similares acreditados oficialmente. Non serán tidos en conta aqueles cursos nos que non figure o número de horas lectivas ou teñan unha duración inferior a 10 horas, así como tampouco a asistencia a xornadas, seminarios ou simposios * Por formación relacionada coas seguintes materias e áreas: réxime local, procedemento administrativo común, contratación administrativa, emprego público, xestión económico-financeira e orzamentaria, contabilidade, tesourería e recadación: Por hora/crédito de formación: 0,05 puntos ata un máximo de 2 puntos.” “ - Por acreditar formación académica cuxo contido estea directamente relacionado coas funcións propias da praza. Unicamente serán valorados aqueles méritos formativos realizados por centros homologados, colexios profesionais, sindicatos, Administracións Públicas e similares acreditados oficialmente. Non serán tidos en conta aqueles cursos nos que non figure o número de horas lectivas ou teñan unha duración inferior a 10 horas, así como tampouco a asistencia a xornadas, seminarios ou simposios. Por hora/crédito de formación: 0,05 puntos ata un máximo de 2 puntos.” SEGUNDO.- Publicar a presente resolución no Boletín Oficial da Provincia e na páxina web do Concello.” Fene, 7 de maio de 2021. O alcalde, Juventino José Trigo Rey.
13/05/2021 | Administración LocalMunicipal
Vilarmaior
Secretaría - Intervención
Aprobación de padróns fiscais da taxa SAF de abril 2021

ANUNCIO Aprobación de padróns fiscais Mediante Decretos da Alcaldía de data do 10 de maio de 2021 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de abril de 2021, por importe de 1.545,95 euros e 1.899,96 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 10 de maio de 2021. O ALCALDE Carlos Vázquez Quintián
13/05/2021 | Administración LocalMunicipal
Arzúa
Aprobación inicial Ordenanza reguladora do servizo de taxi do Concello de Arzúa

O Pleno do Concello de Arzúa, en sesión ordinaria celebrada o día 6 de maio de 2021, aprobou inicialmente a Ordenanza reguladora do servizo de taxi do concello de Arzúa. Procédese de acordo co disposto no artigo 49 da LRBRL, a apertura do trámite de información pública e audiencia aos interesados polo prazo de trinta días hábiles para a presentación de reclamacións e suxestións, contados a partires da publicación deste anuncio no BOP e no taboleiro de anuncios. De presentarse reclamacións ou suxerencias, deberán ser resoltas polo Pleno que se pronunciará asimesmo sobre a aprobación definitiva. No caso de que non fora presentada ningunha, entenderase definitivamente adoptado o acordo ata entón provisional, entrando en vigor ao día seguinte da súa públicación definitiva no Boletín Oficial da Provincia da Coruña e transcorrido tamén o prazo de quince días hábiles regulado no artigo 70.2 en relación co artigo 65.2 da Lei 7/1985 do 2 de abril comenzando a aplicarse o día seguinte a aquel en que isto se cumpra permanecendo en vigor ata que se acorde a súa modificación ou derrogación. En Arzúa, a 7 de maio de 2021 O alcalde Asdo. José Luis García López
13/05/2021 | Administración LocalMunicipal
Vimianzo
Anuncio de cobranza

Con data 10/05/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE ABRIL 2021 co seguinte detalle: Mes de Abril do ano 2021 (129 recibos por importe total de 5.601,26 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 17 de Maio de 2021 ata o día 16 de Xullo de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 10 de maio de 2021 A alcaldesa Mónica Rodríguez Ordóñez
13/05/2021 | Administración LocalMunicipal
Ortigueira
Secretaría
Corrección de erro de transcrición na resolución da Alcaldía

ANUNCIO CORRECCIÓN ERRO DE TRANSCRICIÓN NA RESOLUCIÓN DA ALCALDÍA Con data 28 de abril de 2021 pola Alcaldía ditouse a resolución número 2021-0362, que dí: “O obxecto da presente Resolución é corrixir os erros de transcrición advertidos na Resolución da Alcaldía 310/2021, do 28 de abril, publicada no BOP de A Coruña n.º 82, do 4 de maio de 2021, ao abeiro do disposto no artigo 109.2 da Lei 39/2015, do 1 de outubro, sobre procedemento administrativo común das Administracións Públicas. Polo exposto, en virtude das facultades que me confire a normativa vixente, RESOLVO: Primeiro. –Corrixir o seguinte erro de transcrición da Resolución da Alcaldía 310/2021, do 28 de abril, publicada no BOP de A Coruña n.º 82, do 4 de maio de 2021: Onde di: Estabilización de emprego (en virtude da prórroga conferida polo art.11 RDLei 23/2020) PERSOAL FUNCIONARIO Debe dicir: Estabilización de emprego (en virtude da prórroga conferida polo art.11 RDLei 23/2020) PERSOAL FUNCIONARIO Segundo. –Publíquese a presente Resolución no taboleiro de anuncios da Corporación e no BOP da Coruña.” O que se fai publico para xeral coñecemento e aos efectos oportunos Ortigueira, 10 de maio de 2021. O alcalde Juan Vicente Penabad Muras
13/05/2021 | Administración LocalMunicipal
Ortigueira
Intervención
Anuncio padrón escola de música mes abril 2021

Por resolución da Alcaldía número 2021-0356 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE ABRIL DO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 07 de maio do 2021 O Alcalde Juan Vicente Penabad Muras
13/05/2021 | Administración LocalMunicipal
As Pontes de García Rodríguez
Secretaría
Decreto de substitución na presidencia da XGL extraordinaria urxnente de data 06/05/2021 a prol do 1º tenente de alcalde, Antonio Alonso Román

O alcalde ten que ausentarse do concello, por motivos persoais o día 06/05/2021. De acordo co Decreto 978/2019, do 18 de xuño, o primeiro tenente de alcalde é o concelleiro Antonio Alonso Román. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 01 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. A secretaria informa que, de acordo co artigo 21.3 da LRBRL a convocatoria e presidencia das sesións da Xunta de Goberno Local son indelegables, e que as substitucións só se poden producir polos motivos indicados anteriormente, polo que poderían producirse, respecto dos acordos da Xunta de Goberno Local aos que se refire este decreto, as consecuencias citadas no Decreto da Alcaldía número 1625/2015, do 25 de setembro. De acordo con iso, RESOLVO: 1. Designar como substituto na presidencia da Xunta de Goberno Local extraordinaria urxente do día 06/05/2021, ao primeiro tenente de alcalde, Antonio Alonso Román.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de Ibor Ivanchenko Kwiecien, 10 de maio de 2021 A concelleira delegada especial da Área de Organización Interna e Medios Locais Lorena Tenreiro Blanco
13/05/2021 | Administración LocalMunicipal
Valdoviño
Expediente de modificación orzamentaria 08/2021 MC CE

EDICTO Expediente de modificación orzamentaria 08/2021 MC CE Aprobado inicialmente polo Pleno da Corporación, en sesión ordinaria celebrada o 6 de maio de 2021, o expediente de modificación orzamentaria 08/2021 MC CE, polo que se xera crédito por importe de 159.306,20 euros, financiado con operación de préstamo, en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ao público nas dependencias deste Concello por un prazo de quince días hábiles –que empezarán a contarse dende o seguinte ao da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ao Sr. alcalde da Corporación. No caso de que transcorrido o prazo de información pública non se tivesen presentado reclamacións, ao expediente, considerarase definitivamente aprobado. En caso contrario, o Pleno disporá dun mes para resolver aquelas. O que se fai público aos efectos previstos na citada lexislación. Valdoviño, a 10 de maio de 2021. O alcalde Asdo.: Alberto González Fernández
13/05/2021 | Administración LocalMunicipal
Ferrol
Intervención
Corrección de erro no anuncio de aprobación definitiva do anexo de subvencións nominativas para o exercicio económico 2021

EDICTO Corrección de erro da aprobación definitiva do anexo de subvencións nominativas para o exercicio económico 2021 En data 4 de maio de 2021, publicouse no BOP de A Coruña, n.º 82 a aprobación definitiva do anexo de subvencións nominativas para o exercicio económico 2021, aprobadas inicialmente na sesión do Pleno celebrada o día 11 de marzo de 2021. Detectáronse dous erros na citada publicación consistentes no seguinte: – Na inclusión no edicto do apartado 5) relativo ás subvencións nominativas da Concellería de Benestar, que foron aprobadas noutra sesión posterior polo Pleno de data 25 de marzo de 2021, modifícase dita publicación retirando o antedito “apartado 5) Concellería de Benestar”. – No importe indicado no apartado 7) relativo ás subvencións nominativas da Concellería de Deportes, que no relativo á entidade Club Ciclista Ferrol, con CIF G15115652, se reflicte un importe de 3.000,00 € cando o acordo plenario establece 4.000,00 €, e que agora se modifica para reflectir o acordado polo Pleno. A presente modificación entrará en vigor unha vez publicada no Boletín Oficial da Provincia, segundo o disposto no artigo 20 do RD 500/99, do 20 de abril, e no artigo 169 do RDL 2/2004, do 5 de marzo. Ferrol, 07 de maio de 2021. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
13/05/2021 | Administración LocalMunicipal
As Pontes de García Rodríguez
Secretaría
Decreto de substitución nas funcións da Alcaldía a prol do 1º tenente de alcalde, Antonio Alonso Román, o día 26/03/2021 (dende as 09:00 até as 15:00 h)

O alcalde ten que ausentarse do concello, por motivos persoais dende as 12:00 horas até as 15:00 horas do día 26/03/2021. De acordo co Decreto 978/2019, do 18 de xuño, o primeiro tenente de alcalde é o concelleiro Antonio Alonso Román. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 01 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituto nas funcións da Alcaldía, ao primeiro tenente de alcalde, Antonio Alonso Román, o día 26/03/2021 desde as 12:00 horas até as 15:00 horas.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de Iciar Gardoki Terrel, 10 de maio de 2021 A concelleira delegada especial da Área de Organización Interna e Medios Locais Lorena Tenreiro Blanco
13/05/2021 | Administración LocalMunicipal
Sobrado
Exposición pública da aprobación do padrón fiscal S. A. F. marzo 2021

Por resolución de Alcaldía nº: 154/2021 de data 7 de maio de 2021, acordou aprobar os padróns fiscais do mes de abril de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de abril de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de abril de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.052,71 € e 5.220,36 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de maio de 2021 O alcalde Luís Lisardo Santos Ares
13/05/2021 | Administración LocalMunicipal
Valdoviño
Expediente de modificación orzamentaria 07/2021 MC SC

EDICTO Expediente de modificación orzamentaria 07/2021 MC SC Aprobado inicialmente polo Pleno da Corporación, en sesión ordinaria celebrada o 6 de maio de 2021, o expediente de modificación orzamentaria 07/2021 MC SC, polo que se suplementa crédito por importe de 1.040.693,80 euros, financiado con operación de préstamo, en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ao público nas dependencias deste Concello por un prazo de quince días hábiles –que empezarán a contarse dende o seguinte ao da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ao Sr. alcalde da Corporación. No caso de que transcorrido o prazo de información pública non se tivesen presentado reclamacións, ao expediente, considerarase definitivamente aprobado. En caso contrario, o Pleno disporá dun mes para resolver aquelas. O que se fai público aos efectos previstos na citada lexislación. Valdoviño, a 10 de maio de 2021. O alcalde Asdo.: Alberto González Fernández
05/08/2021 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de auga correspondente ao 2.º trimestre do ano 2021

Mediante Decreto da Alcaldía n.º 474/2021, do 02/08/21, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente ao 2.º trimestre do ano 2021 que deseguido se transcribe: “(.) SEGUNDO.–Expoñer ó público o padrón de usuarios do segundo trimestre do ano 2021, por un importe de 288.031,71 € (184.761,75 €, s/canon) polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 02 de agosto de 2021. O alcalde Javier Francisco Caínzos Vázquez
05/08/2021 | Administración LocalMunicipal
Vilasantar
Delegación de funcións

ANUNCIO D. Fernando Pérez Fernández, alcalde-presidente do Concello de Vilasantar Por Resolución da Alcaldía n.º 172/2021, de data 28/07/2021, aprobouse o decreto cuxa parte dispositiva transcríbese literalmente: “Fernando Pérez Fernández, alcalde do concello de Vilasantar, na data da sinatura dixital, en presencia da secretaria de dito concello, emito o seguinte decreto: ASUNTO: Decreto de delegación de funcións da Alcaldía por vacacións EXPTE. TEDEC: 2021/G003/000183 (Decreto). Visto que corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Visto que durante os días de 9 de agosto a 2 de setembro de 2021 esta Alcaldía atoparáse ausente do municipio por vacacións. Por todo iso, en virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, RESOLVO: PRIMEIRO.–Delegar en Lorenz Asenjo Akordagoitia, primeira tenente de alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, durante o período de 9 de agosto a 2 de setembro de 2021 por vacacións da Alcaldía. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. Mándao e asínao a súa señoría o alcalde, e ordena darlle traslado ó departamento correspondente para a súa incorporación ó expediente do que eu, secretaria-interventora, María Chao Carballeira, dou fe.” O que se publica, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Vilasantar, 20 de xullo de 2021. O alcalde Fernando Perez Fernandez
05/08/2021 | Administración LocalMunicipal
Santiago de Compostela
Secretaría Xeral
Decreto de delegación da Alcaldía (ausencia do alcalde do 9 ao 20 de agosto de 2021, ámbolos dous incluídos)

DECRETO ANTECEDENTES No período comprendido entre os días 9 e 20 de agosto de 2021, ámbolos dous incluídos, voume ausentar do termo municipal de Santiago de Compostela. CONSIDERACIÓNS O artigo 125 da Lei 7/1985, do 2 de abril, reguladora das bases do réxime local establece que os tenentes de alcalde substituirán ao alcalde nos casos de ausencia e pola orde do seu nomeamento, previa delegación nos termos previstos nos artigos 44 e 47.2 do Real decreto 2568/1986, do 28 de novembro, Regulamento de organización, funcionamento e réxime xurídico das entidades locais. Consonte ás atribucións que me confire o artigo 124 da Lei 7/1985, do 2 de abril, reguladora das bases do réxime local, é conveniente delegar as funcións da Alcaldía durante o meu período de ausencia, tendo en conta que a primeira tenente de alcalde se ausentará do termo municipal entre o 5 e o 16 de agosto, incluídos. PROPOSTA Primeiro. –Delegar no segundo tenente de alcalde, don Gumersindo Guinarte Cabada, as atribucións da Alcaldía durante o período comprendido entre os días 9 e o 16 de agosto de 2021, ámbolos dous incluídos. Segundo. –Delegar na primeira tenente de alcalde, dona Mercedes Rosón Ferreiro, as atribucións da Alcaldía durante o período comprendido entre os días 17 e o 20 de agosto de 2021, ámbolos dous incluídos. Terceiro. –Publicar esta resolución no BOP, non obstante o cal producirá efectos desde a súa sinatura. Cuarto. –Notificar esta resolución á primeira e segundo tenentes de alcalde e dar conta ao Pleno da Corporación na primeira sesión que teña lugar. Santiago de Compostela, 30 de xullo de 2021. O ALCALDE Asdo.: XOSÉ ANTONIO SÁNCHEZ BUGALLO
05/08/2021 | Administración LocalMunicipal
Cambre
Aprobación inicial das bases da convocatoria pública de subvencións municipais a asociacións empresariais 2021

O Pleno municipal, na súa sesión ordinaria do día 29 de xullo de 2021, aprobou inicialmente as bases reguladoras de subvencións municipais a asociacións empresariais 2021 do Concello de Cambre, así como a súa convocatoria e modelos de solicitude. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á base Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, do 17 de novembro, xeral de subvencións. Poden consultar o texto íntegro das bases aprobadas polo Pleno municipal na sede electrónica municipal https://sede.cambre.es/, dentro do apartado denominado “Taboleiro de anuncios”, así como no taboleiro de anuncios municipal sito na casa do concello (rúa Adro, 1 - 15660 Cambre). Cambre, 2 de agosto de 2021. O alcalde Óscar A. García Patiño
05/08/2021 | Administración LocalMunicipal
Bergondo
Secretaría
Anuncio de aprobación inicial do Plan de saneamento municipal 2021

ANUNCIO DE APROBACIÓN INICIAL DO PLAN DE SANEAMENTO MUNICIPAL 2021 EXPEDIENTE 2021/X999/000204 O Pleno do Concello de Bergondo, en sesión ordinaria do 29 de xullo de 2021, adoptou o seguinte acordo que se transcribe na súa parte dispositiva: “PRIMEIRO.–Aprobar inicialmente o Plan de saneamento municipal 2021, terceira fase, que inclúe os proxectos, redactados polo enxeñeiro de camiños, canles e portos Patricio Aguilar Cavanillas, colexiado núm.7641, que se detallan a continuación: 1. Proxecto de saneamento en Aldea Tatín, Concello de Bergondo (Sistema Xeral de Saneamento), cun valor estimado de 27.670.34 euros; máis 5.810,77 euros de IVE (21%), que fan un total de 33.481,11 euros.2. Proxecto de saneamento en Aldea Callou. T. M. de Bergondo (Sistema Xeral de Saneamento), cun valor estimado de 110.565,65 euros; máis 23.218,79 euros de IVE (21%), que fan un total de 133.784,44 euros. SEGUNDO.–Abrir un período de información pública, de acordo co artigo 83 da Lei 39/2015, do 1 de outubro, por un período de 20 días para a presentación de alegacións, mediante publicación de anuncio no Boletín Oficial da Provincia e no taboleiro de anuncios da sede electrónica. O prazo computarase a partir do día seguinte ao da publicación do anuncio no BOP”. Bergondo, 2 de agosto de 2021. A alcaldesa Alejandra Pérez Máquez
05/08/2021 | Administración LocalMunicipal
Negreira
Anuncio relativo á aprobación definitiva suspensión da aplicación, durante o vindeiro exercicio 2022, da Ordenanza fiscal reguladora da taxa por control do exercicio de actividades ou servizos suxeitos a licenza, comunicación previa.

ANUNCIO O Pleno da Corporación, con data do 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza fiscal reguladora da taxa por control do exercicio de actividades ou servizos suxeitos a licenza, comunicación previa ou declaración responsable. Publicada con data 10 de xuño de 2021 no Boletín Oficial da Provincia e transcorrido o prazo de trinta días hábiles sen que se presentasen reclamacións, considérase aprobada definitivamente a suspensión da aplicación da citada Ordenanza fiscal. Negreira, 2 de agosto de 2021. Manuel Ángel Leis Míguez Alcalde-presidente
05/08/2021 | Administración LocalMunicipal
Lousame
Anuncio de aprobación inicial da modificación de crédito 30/2021

Anuncio de aprobación inicial da modificación de crédito 30/2021 O Concello de Lousame, na sesión ordinaria que tivo lugar o 30.07.2021, acordou a aprobación inicial da transferencia de crédito núm.30/2021, mediante a que se dota o crédito nas aplicacións orzamentarias que se sinalan no seguinte cadro, financiando tal modificación coa minoración da aplicación orzamentaria 231.22799, por importe de 23.760,58 €: Do mesmo xeito, acordouse a tramitación urxente da modificación orzamentaria, na aplicación do artigo 33 da Lei 39/2015, do 1 de outubro, de Procedemento Administrativo Común das Administracións Públicas. No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de 8 días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, a 3 de agosto de 2021. A alcaldesa M.ª Teresa Villaverde Pais
05/08/2021 | Administración LocalMunicipal
Coristanco
Modificación de créditos 7/21 Expte. crédito extraordinario 5/21 (100.115,19 €)

ANUNCIO Aprobación inicial de modificación de créditos núm.7/2021 de crédito extraordinario (Expte. CE 5/21) O Pleno deste Concello, na sesión ordinaria que tivo lugar o día 29 de xullo de 2021, aprobou inicialmente a modificación de créditos núm.7/2021 sobre o orzamento do Concello de Coristanco correspondente ao exercicio 2020 prorrogado para o 2021, de aprobación dun crédito extraordinario (Expte. CE 5/21), por un importe total de 100.115,19 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, alcalde do Concello, En Coristanco, 29 de xullo de 2021.
05/08/2021 | Administración LocalMunicipal
Negreira
Anuncio relativo á aprobación definitiva da suspensión da aplicación, durante o vindeiro exercicio 2022, da Ordenanza fiscal reguladora da taxa por expedición de documentos

ANUNCIO O Pleno da Corporación, con data de 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza fiscal reguladora da taxa por expedición de documentos. Publicada con data 10 de xuño de 2021 no Boletín Oficial da Provincia e transcorrido o prazo de trinta días hábiles sen que se presentasen reclamacións, considérase aprobada definitivamente a suspensión da aplicación da citada Ordenanza fiscal. Negreira, 2 de agosto de 2021. Manuel Ángel Leis Míguez Alcalde-presidente
05/08/2021 | Administración LocalMunicipal
A Laracha
Aprobación inicial de expediente de crédito extraordinario

EDICTO O Pleno do Concello, en sesión ordinaria de data 30 de xullo de 2021, aprobou inicialmente o expediente de crédito extraordinario-suplemento de crédito número 02 de 2021, por importe total de 236.546,70 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 2 de agosto de 2021. O alcalde da Laracha, Eva Ascension Adoracion Rey Abalo Betete
05/08/2021 | Administración LocalMunicipal
Oroso
Aprobación inicial de expediente de modificación de créditos 2021/16

ASUNTO: APROBACIÓN INICIAL DE EXPEDIENTE DE MODIFICACIÓN DE CRÉDITOS 2021/16 O Pleno do Concello, en data 29 de xullo do presente ano, procedeu á aprobación inicial do expediente de modificación de créditos 2021/16 por transferencia de créditos. De conformidade co disposto no artigo 179.4 en relación co artigo 169.1 do TR 2/2004 da Lei reguladora das facendas locais, exponse o expediente ao público polo prazo de 15 días, durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións, entenderase definitivamente aprobado. En Oroso, a 29 de xullo de 2021. O alcalde-presidente en funcións Marouan Candales Capineti
05/08/2021 | Administración LocalMunicipal
Curtis
Modificación da data da segunda proba do proceso de selección dun funcionario interino coa categoría de administrativo

ANUNCIO Modificación da data da segunda proba do proceso de selección dun funcionario interino coa categoría de administrativo Mediante resolución da Alcaldía núm.472/2021, do 02/08/21, aprobouse a modificación da data da celebración da segunda proba do proceso de selección dun funcionario interino coa categoría de administrativo, quedando fixada para o día 17/08/21, ás 10.30 horas, nas oficinas municipais sitas en Curtis (praza Emilia Pardo Bazán, s/n). Curtis, 2 de agosto de 2021. O alcalde Javier Francisco Caínzos Vázquez
05/08/2021 | Administración LocalMunicipal
Oroso
Aprobación provisional de modificación de ordenanza fiscal das taxas por utilización privativa e aproveitamentos especiais do dominio público local

ASUNTO: APROBACIÓN PROVISIONAL MODIFICACIÓN ORDENANZA FISCAL DAS TAXAS POR UTILIZACIÓNS PRIVATIVAS E APROVEITAMENTOS ESPECIAIS DO DOMINIO PÚBLICO LOCAL O Pleno da Corporación, en sesión celebrada o 29 de xullo, adoptou acordo provisional de modificación da Ordenanza fiscal reguladora das taxas por utilizacións privativas e aproveitamentos especiais do dominio público local. Cumprindo o disposto no artigo 17 do TR 2/2004 da Lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións, entenderanse definitivamente aprobadas. En Oroso, 29 de xullo de 2021. O alcalde-presidente en funcións Nemesio Obasuyi Villaoslada
05/08/2021 | Administración LocalMunicipal
Cabanas
Aprobación inicial de expediente de modificación de créditos 15/2021

ANUNCIO Aprobación inicial de expediente de modificación de créditos 15/2021 O Pleno da Corporación, en sesión ordinaria realizada en data 28 de xullo de 2021, aprobou inicialmente o expediente de modificación de créditos 15/2021, na modalidade de crédito extraordinario, por importe de 396.161,11 euros, que se financiará con remanente de tesourería para gastos xerais. No cumprimento do disposto no artigo 177, en relación co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, polo prazo de quince días hábiles, que se contarán desde o seguinte ao da inserción do presente anuncio no Boletín Oficial da Provincia da Coruña, con fin de que as persoas interesadas podan examinar o mesmo e presentar as reclamacións que consideren oportunas. Cabanas, 2 de agosto de 2021. O alcalde Carlos Ladra Brage
05/08/2021 | Administración LocalMunicipal
Irixoa
Modificación da Ordenanza fiscal n.º 12 da taxa polo subministro domiciliario de auga potable

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da Ordenanza fiscal n.º 12 da taxa polo servizo de subministro municipal domiciliario de auga potable (bonificacións a usuarios en situación de emerxencia social). A modificación foi aprobada provisionalmente por acordo municipal plenario do 30-7-2021. O expediente estará á disposición do público na Secretaría do Concello durante o prazo de 30 días hábiles, durante o cal poderanse presentar as pertinentes alegacións ou reclamacións por escrito. Queda establecido que, no caso de que non se presenten alegacións, a citada aprobación provisional se converta automaticamente en definitiva. Irixoa, 2 de agosto de 2021. O ALCALDE Antonio Deibe Sanmartín
05/08/2021 | Administración LocalMunicipal
Coirós
Modificación de créditos número 2 do orzamento de 2021

A N U N C I O Modificación orzamentaria núm.2 Aprobada inicialmente polo Pleno da Corporación, o día 30 de xullo de 2021, a modificación orzamentaria número 2 do orzamento xeral para 2021, exponse ó público na Secretaría deste Concello, por quince días hábiles, para que poidan facerse as reclamacións que se consideren oportunas. De non presentarse a modificación orzamentaria, entenderase definitivamente aprobada. Coirós, dous de agosto de dous mil vinte e un. O ALCALDE Asdo.: Francisco Quintela Requeijo
05/08/2021 | Administración LocalMunicipal
Cambre
Aprobación inicial das bases da convocatoria do Programa de axudas municipais á consolidación de empresas do Concello de Cambre, Programa Consolida Cambre 2021

O Pleno municipal, na súa sesión ordinaria do día 29 de xullo de 2021, aprobou inicialmente as bases reguladoras da convocatoria pública do Programa de axudas municipais á consolidación de empresas do Concello de Cambre, Programa Consolida Cambre 2021, e modelos de solicitude (anexos). Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril. Unha vez publicado o texto íntegro das bases, o alcalde ou concelleiro competente acordará a convocatoria das axudas económicas Consolida Cambre 2021. A dita convocatoria comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, do 17 de novembro, xeral de subvencións. Poden consultar o texto íntegro das bases aprobadas polo Pleno municipal na sede electrónica municipal https://sede.cambre.es/, dentro do apartado denominado “Taboleiro de anuncios”, así como no taboleiro de anuncios municipal sito na casa do concello (rúa Adro, 1 - 15660 Cambre). Cambre, 2 de agosto de 2021. O alcalde Óscar A. García Patiño
05/08/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 30 de xullo de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Boiro (expediente IN407A 2021/13-1)

Acordo do 30 de xullo de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Boiro (expediente IN407A 2021/13-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Arribada, no concello de Boiro (expediente IN407A 2021/13-1), por resolución desta Xefatura Territorial, do 15 de xuño de 2021, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 16 de setembro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Boiro, deducida da que se someteu a información pública no DOG do 3.3.2021, no BOP do 25.2.2021 e no xornal La Voz de Galicia do 4.3.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 30 de xullo de 2021. Ainhoa Cristina Revoredo Rifaterra territorial da Coruña